open-index/open-wikipedia-markdown huggingface dataset:
Uotsola

**Uotsola** on kylä ja taajama Sastamalan kaupungissa. Se oli aiemmin Mouhijärven kunnan keskusta ja toinen kunnan taajamista. Uotsola sijaitsee Mätikköjärven rannalla valtatie 11:n pohjoispuolella. Vuonna 2011 Uotsolan asukasluku oli 1&nbsp;036.

Uotsolassa on säilynyt paljon 1800-luvun lopun rakennuskantaa. Mouhijärven kirkko valmistui kylään vuonna 1858. Uotsolassa sijaitsevat myös mm. terveyskeskus, kirjasto, pankki, useita liikkeitä sekä Mouhijärven yhteiskoulu.

Uotsolan alueen postinumero on 38460 Sastamala, ennen kuntaliitosta 38460 Mouhijärvi.

## Etymologiaa
Uotsolan ja läheisen Siilijärven nimiä on arveltu alkuperältään saamelaiseksi nimiksi. Siili ei ole suomalainen alkuperäislaji, sillä se saapui Suomeen aikaisintaan 1800-luvulla. Siksi vanhalle Siilijärvelle on haettu jokin muu etymologia. Sellainen löytyy siita-, siiti- ja siili- alkuisena sanana merkityksellä  eli *lappalaisten talvikylä* tai *lapinkylä*. Uotsolan nimi sopii asiayhteyteen, sillä *vuosso*-, *vuotso*- ja *uotso*-alkuiset nimet ovat appellatiivina *vuohćću* eli *kapea, vetinen suo*. Unto Salo on ehdottanut nimelle seuraavan selityksen. Hänen mukaansa ”paikan luonto sopii inarinlapin sanaan *vuaddzu*, *vuaccu* ‘peräkkäisten lampien sarja suoalanteessa‘.” Näitä lampia olisivat Salon mukaan Pikku-Köhkörö, Iso-Köhkörö, Siilijärvi ja Mätikkö. Nimen säilyminen nykypäiviin voidaan ajatella niin, että maanviljelijät tunsivat rautakaudella tai keskiajalla lappalaisia Mouhijärvellä ja tiesivät paikkojen nimet. Kun viljely alkoi myös Mouhijärvellä, ottivat viljelijät myös käyttöönsä samat nimet.

## Lähteet
Karkku (taajama)

**Karkun taajama** on Karkun keskusta Sastamalan kaupungissa Pirkanmaalla. Se sijaitsee Rautaveden rannalla seututien 249 ja Tampere–Pori-radan varrella. Taajama on syntynyt Palvialan kylään, joka on kasvanut yhteen Ketunkylän ja Huidan kylien kanssa. Yleisesti Karkun keskustaa kutsutaankin Palvialaksi. Taajaman asukasluku on 541, ja sen eteläpuolella oleva haja-asutusalue nostaa alueen asukasluvun yli kuudensadan.

Taajama on syntynyt vasta 1900-luvulla ja Karkun keskusta on siirtynyt sinne. Palvialan kylä tosin on jo viimeistään keskiajalta. Palvialaan rakennettiin Karkun rautatieasema vuonna 1894. Taajamassa sijaitsevat Karkun palvelut ja muun muassa Karkun evankelinen opisto sekä Karkun kotitalous- ja sosiaalialan oppilaitos. Vajaat neljä kilometriä taajamasta etelään sijaitsee Karkun kirkko.

## Lähteet
Pinomaa

**Pinomaa** on muun muassa seuraavien suomalaisten henkilöiden sukunimi:

* Eelis Gulin, vuosina 1906–1919 *Pinomaa* (1893–1975), teologian professori, Tampereen hiippakunnan piispa 1945–1966
* Eino Pinomaa (1929–2020), rovasti ja SKL:n puoluesihteeri 1975–1978
* K. A. (Kaarlo Artturi) Pinomaa (1917–2005), arkkitehti
* Lennart Pinomaa, vuoteen 1933 *Gulin* (1901–1996), teologi, professori
* Veli Pinomaa, vuoteen 1906 *Gulin* (1892–1960), järjestöjohtaja, toimittaja.
NH10

**NH10** on vuonna 2015 ensi-iltansa saanut intialainen hindinkielinen jännityselokuva, jonka on ohjannut Navdeep Singh. Päärooleja näyttelevät Anushka Sharma ja Neil Bhoopalam. Pienellä budjetilla tehdyn elokuvan saatua positiivisia arvosteluja, se nousi hitaan alun jälkeen menestykseksi. Se esitettiin Suomessa Rakkautta ja anarkiaa -elokuvafestivaaleilla.

## Juoni
Kaupunkilaispariskunnan romanttinen viikonloppu muuttuu henkiinjäämistaisteluksi, kun he joutuvat todistamaan kunniamurhaa Intian takametsissä.

## Näyttelijät

## Soundtrack

## Lähteet

## Aiheesta muualla
* 
*
Midnight Memories

**Midnight Memories** on brittiläis-irlantilaisen poikabändi One Directionin kolmas studioalbumi. Se julkaistiin 25. marraskuuta 2013. Albumilta julkaistiin yhteensä neljä singleä: ”Best Song Ever”, ”Story of My Life”, ”Midnight Memories” ja ”You & I”.

Albumi nousi kahden edellisen tapaan heti ilmestyttyään Billboard 200 -listan kärkeen, mihin mikään muu yhtye ei aiemmin ollut pystynyt.

## Kappaleet

## Arvostelut
* Metacritic: 59/100
* Allmusic: 
* Entertainment Weekly: B–
* Rolling Stone: 

## Lähteet
Xi’an-Xianyangin kansainvälinen lentoasema

**Xi’an-Xianyangin kansainvälinen lentoasema** ()  on suurin lentoasema Luoteis-Kiinassa. Lentoasema sijaitsee Shaanxin maakunnan Xianyangin kaupungissa. Se palvelee pääosin Xi’ania ja muita lähellä olevia kaupunkeja. Matka Xi’anin keskustaan on noin 47 kilometriä.


XiAn International Airport.JPG|Lähtöhalli.
Xi'an Xianyang International Airport T3 Waiting hall 20140502.jpg|T3-terminaali.


## Lähteet

## Aiheesta muualla
Mirel Wagner (albumi)

**Mirel Wagner** on suomalaisen laulaja-lauluntekijä Mirel Wagnerin helmikuussa 2011 ilmestynyt esikoisalbumi. Se julkaistiin myöhemmin syksyllä myös muualla Euroopassa sekä Britanniassa ja Pohjois-Amerikassa talvella 2012.

Kappale ”No Death” julkaistiin singlenä elokuussa 2011.

## Kappaleet
#
#
#
#
#
#
#
#
#

## Arvioita
*Mojo Magazine: 
*Helsingin Sanomat: 
*Soundi: 
*Pitchfork Media: 

## Lähteet
When the Cellar Children See the Light of Day

**When the Cellar Children See the Light of Day** on suomalaisen laulaja-lauluntekijä Mirel Wagnerin elokuussa 2014 ilmestynyt toinen studioalbumi. Suomessa sen julkaisi Kioski ja muualla maailmassa amerikkalainen Sub Pop, jonka kanssa Wagner teki levytyssopimuksen aikaisemmin saman vuoden helmikuussa. Kappale *[[Oak Tree]]* julkaistiin singlenä toukokuussa 2014. 

Albumi nousi Suomen virallisen listan ykköseksi heti ilmestyttyään. Se oli myös arvostelumenestys, esimerkiksi Ison-Britannian suurin musiikkilehti Mojo antoi levylle täydet viisi tähteä ja valitsi sen kuukauden albumiksi. Maaliskuussa 2015 levy voitti Pohjoismaisen musiikkipalkinnon ensimmäisenä suomalaisena albumina.

## Kappaleet
#
#
#
#
#
#
#
#
#
#

## Arvioita
*Desibeli.net: 
*Mojo Magazine: 
*Pitchfork Media: 
*Soundi: 
*The Guardian: 

## Lähteet
Sister Sledge

**Sister Sledge** on yhdysvaltalainen, Philadelphiasta kotoisin oleva disko- ja soul-yhtye. Se perustettiin vuonna 1971, jolloin siihen kuuluivat siskokset Debbie, Joni, Kathy ja Kim Sledge. Kathy erosi yhtyeestä vuonna 1989, ja siitä lähtien Sister Sledge on esiintynyt triona. Joni kuoli kotonaan 60-vuotiaana 10. maaliskuuta 2017.

Yhtyeen kuuluisin kappale on vuonna 1979 julkaistu ”We Are Family”. Pienempiä hittejä ovat olleet ”He’s the Greatest Dancer”, ”Lost in Music”, ”My Guy” ja ”Frankie”. Kolmas albumi *We Are Family* (1979) valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Diskografia
*
*
*
*
*
*
*
*
*
*

## Lähteet

## Aiheesta muualla
*Virallinen sivusto
Koskenkylä (Saarijärvi)

**Koskenkylä** on kylä Saarijärvellä, noin 17 kilometriä Saarijärven keskustasta luoteeseen. Kylä sijaitsee Kokkolantien (Valtatie 13) länsipuolella. Sen läpi virtaa Kalmujoki, joka on osa Saarijärven reittiä. Nimensä mukaisesti alueella on useampikin koski.

Koskenkylän muodostaa lohkotun Kalmukosken (1774), Haapakosken (1787), vanhan Kolkanniemen pappilan sekä vuonna 1789 perustetun Vähä-Kalmukosken maat.

Kylän naapurikyliä ovat Lehtola, Kolkanlahti, Kalmari sekä entisen Pylkönmäen kunnan puolella oleva Kuoppalan kylä. Länsiosastaan kylä rajoittuu osittain Karstulaan.

Kylän historiassa on ollut aktiivista toimintaa mm. tervatehtaan, tukin uittamisen ja tiilitehtaan muodossa. 1928 perustettu Koskenkylän pienviljelijäyhdistys ry toimii varsin aktiivisesti edelleen, ja pyörittää maatalousyrittäjien yhteishankintarengasta. Hankintarengas kilpailuttaa tuotantopanoksia seutukunnan maatiloille.

Koskenkylässä toimi oma kansakoulu vuosina 1920–1967. Sitä kävi vuoden 1962 paikkeilla 39 oppilasta.

## Saarijärven reitti ja luonto
Koskenkylän läpi virtaava Kalmujoki on osa Saarijärven reittiä, joka on valtakunnallisesti arvokasta maisema-aluetta. Reittiä on aiemmin käytetty tukinuittoon. 

Kalmujoessa on kolme eri koskea;  Sahi, Kalmukoski sekä Haapakoski. Näistä Kalmukoski on selvästi pisin. 

Vesivoimaa on hyödynnetty jo varhain muun muassa sähkön tuotantoon. Haapalassa on edelleenkin toiminnassa oleva sähkövoimalaitos, joka saa voimansa Haapakoskesta. Samalla tontilla on aiemmin toiminut myös vesivoimalla toiminut saha.

Kalmukosken itäpuolella sijaitsee kivikautinen asuinpaikka. Löytöalue on talon länsi- ja lounaispuolella olevalla hiesupellolla. Paikalta on löytynyt käyräselkäinen kourutaltta, kvartsia ja rombikirves.

Järvistä Kalmarinselän sekä Iso-Löytänän eteläosa ja Horonalasen pohjoisosa ovat Koskenkylän puolella.

Pellot ovat tyypillisesti rinteillä, jotka viettävät vesistöihin. Asutus on perinteisesti peltojen yläpäässä, pellon ja metsän välissä. Maastoltaan alue on melko jyrkkäpiirteistä. Korkeuserot ovat merkittäviä, monin paikoin useita kymmeniä metrejä lyhyellä matkalla. Metsät ovat pääasiassa reheviä kuusikoita.

## Tunnettuja koskenkyläläisiä
*Jarkko Nikara, ralliautoilija
*Pekka Neittaanmäki, professori

## Lähteet

## Aiheesta muualla
* Koskenkylän ja Lehtolan Raitilla - Koskenkylä, Lehtola ja Muittari-alueen yhteisön verkkosivu 

### Kirjallisuutta
* Sahinaho, Heikki (toim.): *... ja keskellä virtaa joki : Koskenkylä - Lehtola - Muittari - Riekko : kyläkirja.* Lehtolan nuorisoseura, 2002. 
* Tahvonen, Aili: *Lapsuuteni Koskenkylä.* Omakustanne, 1994.
Antonio Galli da Bibiena

**Antonio Galli da Bibiena**, myös **Antonio Galli da Bibbiena** (1697 tai 1698 – 1774) oli Galli Bibiena -arkkitehtisukuun kuulunut barokkikauden italialainen arkkitehti, kuvataiteilija ja sisustussuunnittelija. Hän työskenteli vuodesta 1721 alkaen Wienissä veljensä Giuseppen kanssa keisarillisen hovin sisustustaiteilijana. Vuonna 1751 hän muutti Bolognaan. Hänen italialaisia töitään ovat muun muassa Bolognan Teatro Comunale ja Mantovan Teatro Bibiena eli Teatro Scientifico. 

## Lähteet

## Aiheesta muualla
HMS Nile (1839)

**HMS Nile** oli Britannian kuninkaallisen laivaston vuonna 1839 vesillelaskettu Rodney-luokan 92-tykkinen toisen luokan linjalaiva.

## Valmistus

Alus tilattiin marraskuussa 1826 Plymouthin telakalta, jossa sen vastaavana rakennusmestarina oli Thomas Roberts. Köli laskettiin lokakuussa 1827. Alus laskettiin vesille 28. kesäkuuta 1839 ja sijoitettiin valmistuttuaan 12. elokuuta Devonportin reserviin.

Alus muutettiin Plymouthissa lokakuusta 1840 maaliskuuhun 1841 koealukseksi 7&nbsp;579 punnalla. Amiraliteetti antoi 24. marraskuuta 1852 määräyksen aluksen muuttamisesta höyryfregatiksi. Muutostyö tilattiin samana päivänä Devonportin telakalta ja työt aloitettiin 14. joulukuuta. Alus laskettiin vesille 30. tammikuuta 1854. Alukselle asennettiin muutostöiden aikana Seaward & Capelin valmistama 500 nhp:n höyrykone. Muutostyö maksoi 63&nbsp;837 puntaa.

## Palvelus
Alus otettiin palvelukseen 30. tammikuuta 1854 kommodori Henry Byam Martinin läntiseen laivueeseen. Toukokuussa 1854 alus liittyi Suomenlahdella olleeseen laivasto-osastoon. Alus oli myös seuraavan kesän Itämerellä, mistä se palasi syyskuun lopulla Britteinsaarille. Alus osallistui 23. huhtikuuta 1856 Spitheadissä pidettyyn laivastokatselmukseen, ja se lähti kesäkuussa Halifaxiin, missä siitä tehtiin kontra-amiraali Arthur Flagshawen lippulaiva. Alus vieraili Bermudalla ja Karibialla ennen paluutaan Plymouthiin maaliskuussa 1857.

Alus poistettiin 20. huhtikuuta palveluksesta. Se siirrettiin heinäkuussa Devonportin telakalle, mistä se vapautui huhtikuussa 1858 varustettuna Queenstownin lippulaivaksi. Alus palautettiin palvelukseen 1. maaliskuuta 1858 Queenstownissa kontra-amiraali Henry Ducie Chadsin lippulaivana päällikkönään Henry Chads. Alus siirtyi 7. joulukuuta 1858 kontra-amiraali Charles Talbotin lippulaivaksi päällikkönään Arthur Parry Eardley Wilmot Talbot. Aluksen tehtävät siirrettiin 31. joulukuuta 1859 *HMS Sans Pareilille*, kun kontra-amiraali Sir Alexander Milne nosti aluksella lippunsa ja aluksen päälliköksi tuli Edward King Barnard. Vuoteen 1860 alus oli Devonportin telakalla, jossa alukselle asennettiin uudet kattilat, minkä jälkeen se siirtyi Pohjois-Amerikan ja Länsi-Intian laivastoaseman lippulaivaksi.

Alus poistettiin palveluksesta 23. huhtikuuta 1864, ja se lainattiin Mercantile Marine Service Associationille. Alus muutettiin koululaivaksi, ja se nimettiin 24. heinäkuuta 1876 uudelleen *Conwayksi*. Koululaivana alus ankkuroitiin Rock Ferryn edustalle Liverpooliin. Alus ajoi matalikolle hinattaessa huollettavaksi Birkenheadiin. Hylky paloi 31. lokakuuta 1956.

## Lähteet
*
*

### Viitteet
HMS Rodney (1833)

**HMS Rodney** oli Britannian kuninkaallisen laivaston vuonna 1833 vesillelaskettu Rodney-luokan 92-tykkinen toisen luokan linjalaiva.

## Valmistus

Alus tilattiin marraskuussa 1826 Pembroken telakalta ja sen köli laskettiin heinäkuussa 1827. Alus laskettiin vesille 18. kesäkuuta 1833 ja se valmistui Plymouthissa 7. joulukuuta 1835.

## Palvelus
Alus otettiin palvelukseen 29. elokuuta 1835. Alus palveli Välimerellä sekä Krimin sodan aikana Mustallamerellä. Alus muutettiin potkurifregatiksi vuonna 1860, minkä jälkeen se palveli Kiinan asemalla vara-amiraali Henry Keppelin lippulaivana 21. tammikuuta 1867 alkaen.

Alus romutettiin vuonna 1884.

## Lähteet
*
*

### Viitteet
Donauinsel

**Donauinsel** (Tonavansaari) on pitkä ja kapea keinotekoinen saari Wienissä, Itävallassa Tonavan ja sen kanssa samansuuntaisena kulkevan kaivetun kanavan, Neue Donaun (”Uuden Tonavan”) välissä. Saari on 21,1 kilometriä pitkä, mutta vain 70–210 metriä leveä. Neue Donauta voidaan pitää myös pitkänä ja kapeana tekojärvenä.

## Käyttö virkistysalueena ja festivaalipaikkana

Useimmille kävijöille saari on lähinnä virkistysalue monine baareineen, ravintoloineen ja yökerhoineen. Siellä on myös urheilumahdollisuuksia rullalautailusta, pyöräilystä ja uinnista melontaan. Erästä saaren hiekkarantaa pidettiin aluksi niin eksoottisena, että se sai lempinimen ”Copa Cagrana”, joka sisältää humoristisen viittauksen Rio de Janeiron Copacabanaan; *Kagran* Wienin 22. kaupunginosaan kuuluva alue lähellä kyseistä rantaa. Saaren etelä- ja pohjoispäässä on laajat nudistirannat.

Donauinselfest on kansainvälisesti tunnettu vuotuinen ulkoilmajuhla ja laatuaan Euroopan suurin, jossa käy yli kolme miljoonaa vierailijaa. Se pidetään yleensä kesäkuun lopussa perjantaista sunnuntaihin. Vuonna 2008 se pidettiin kuitenkin poikkeuksellisesti vasta 5.–7. syyskuuta, koska Itävalta ja Sveitsi toimivat jalkapallon Euroopan-mestaruus­kilpailujen isäntänä. Syyskuun 23. päivänä 2008 Madonna piti siellä ensimmäisen konserttinsa Itävallassa 57&nbsp;000-henkisen yleisön edessä.

## Luotettava tulvasuojelu

Saaren päätarkoitus on kuitenkin toimia osana Wienin kehittynyttä tulva­suojelu­järjestelmää. Koska Tonava kulkee kaupungin halki (tai alkujaan, ennen kuin kaupunki oli laajentunut nykyiselleen, läheltä sen ohitse), tulvat ovat olleet jatkuvana huolenaiheena satojen vuosien ajan. Ensimmäiset laajakantoiset rakennustyöt kaupungin suojaamiseksi tulvilta suoritettiin vuosina 1870–1875. Joen keskelle kaivettiin 280 metrin levyinen syvä uoma, ja sen vasemmalle rannalle varattiin 450 metrin levyinen suojavyöhyke tulvien varalta.

Vuonna 1970 laadittiin uusi suunnitelma, jota pian ryhdyttiin toteuttamaan: kaivettiin jokea myötäilevä kanava korvaamaan suoja-alueen, jolloin sen pohjasta poistetut maa-ainekset kasattiin uuden uoman ja 1800-luvulla syvennetyn vanhan uoman väliselle alueelle niin, että niistä muodostui pitkä ja kapea saari. Uusi kanava sai nimen Neue Donau (”Uusi Tonava”). Töiden valmistuttua uusi saari päätettiin muodostaa virkistys­alueeksi. Tulva­suojelu­järjestelmä on suunniteltu niin, että kaupunki ei kärsisi tuhotulvista, vaikka Tonavan virtaama nousisi 14&nbsp;000 kuutiometriin sekunnissa. Niin suureksi se on noussut vain kerran Wienin historiassa, vuonna 1501. Vuoden 2002 tulvan aikanakin virtaama oli enimmillään 10&nbsp;000 kuutiometriä sekunnissa. Tulvasuojelujärjestelmään kuuluvat Donaukanalin historiallinen Nußdorfin sulkuportti, sulut Neue Donaun kummassakin päässä, joen oikeanpuoleiselle rantavallille rakennettu pohjaveden korkeuden tarkkailujärjestelmä, jonka ansiosta vesi ei enää tulvi Praterin laajalle puistoalueelle, sekä Freudeneun uusi sulkuportti.

Rakennustyöt aloitettiin maaliskuussa 1972 ja ne valmistuivat vuonna 1988.

## Lähteet

* 
* 

### Viitteet

## Aiheesta muualla

* 

### Karttoja
* 
*
Teatro Bibiena

**Teatro Bibiena** (myös *Teatro Bibbiena* tai *Teatro Scientifico*) on Italian Mantovassa toimiva, 1760-luvulla valmistunut teatteri. Sen on suunnitellut arkkitehti Antonio Galli da Bibiena. Talon julkisivun (1773) on suunnitellut Giuseppe Piermarini, jonka käsialaa on myös viereinen rakennus *Palazzo del-l’Accademia Virginale*.

Barokkiteattereissa katsomo on hevosenkengän muotoinen, ja permantoa ympäröi yleensä 3–6 parveketta. Parvekkeen aitiot oli alkuaan tarkoitettu varakkaalle väelle. Teatro Bibiena noudattaa tätä barokin teatteri-ihannetta. Rakennus on melko pieni ja katunäkymässä huomaamaton. Sen näyttämö on 12,3 metrin levyinen, ja yleisöä voi olla enintään 380 henkeä. 

Teatteri otettiin käyttöön joulukuussa 1769. Muutamia viikkoja myöhemmin 16. tammikuuta 1770 siellä esiintyi 13-vuotias musiikin ihmelapsi Wolfgang Amadeus Mozart. Hänen isänsä kerrotaan hämmästelleen teatterin kauneutta.

## Lähteet
Nicole Wilkins

**Nicole Wilkins** (s. 5. helmikuuta 1984 Farmington, Michigan) on yhdysvaltalainen fitness-urheilija ja valmentaja. Hän on maailman ainoa nainen, joka on voittanut Figure Olympia -tittelin neljä kertaa.  Lisäksi hänellä on kolme figure-sarjan voittoa Arnold Sports Festivaleilta.

Nicole Wilkins on suorittanut Bachelor of Arts -tutkinnon terveystieteestä Oaklandin yliopistossa. Nicole Wilkinsin nimikkokilpailu on järjestetty kaksi kertaa Lahden Nordic FitnessExpo -tapahtumassa vuosina 2014 ja 2015. Kilpailussa lajin kansainväliset amatöörihuiput tavoittelevat ammattilaiskortteja. Wilkinsin äidinpuoleinen suku on kotoisin Pulkkilasta.

## Lähteet

## Aiheesta muualla
* Virallinen sivusto
* Instagram-profiili
Nikkelikloridi

**Nikkelikloridi** (NiCl2) on nikkeli- ja kloridi-ionien muodostama epäorgaaninen ioniyhdiste. Yhdistettä käytetään muun muassa metallien päällystämiseen nikkelillä elektrolyyttisesti ja muiden nikkeliyhdisteiden valmistukseen.

## Ominaisuudet
Huoneenlämpötilassa vedetön nikkelikloridi on keltaista hyvin hygroskooppista kiteistä ainetta, joka liukenee hyvin veteen ja eräisiin orgaanisiin liuottimiin kuten etanoliin. Kidevedettömän yhdisteen lisäksi tunnetaan myös useita kidevedellisiä muotoja, joista huoneenlämpötilassa stabiili on heksahydraatti (NiCl2·6H2O, CAS 7791-20-0). Alhaisissa lämpötiloissa tunnetaan myös heptahydraatti (NiCl2·7H2O). Kuumennettaessa nikkelikloridiheksahydraattia noin 36 °C:n lämpötilaan osa kidevedestä poistuu ja muodostuu tetrahydraatti (NiCl2·4H2O, CAS 34304-82-0) ja edelleen kuumennettaessa dihydraatti (NiCl2·2H2O, CAS 17638-48-1). Nikkelikloridi muodostaa kloridipitoisissa liuoksissa kompleksisia kloronikkelaatti-ioneja kuten [NiCl3]- ja [NiCl4]2-]. Monet ligandit pystyvät myös korvaamaan kloridi-ionit joko osittain tai kokonaan keskusionina toimivan nikkelikationin ympäriltä.

## Valmistus ja käyttö
Vedetöntä nikkelikloridia voidaan valmistaa kuumentamalla nikkeliä kloorin läsnä ollessa tai kuumentamalla kidevedellisiä nikkeliklorideja kuivassa vetykloridivirrassa. Heksahydraattia voidaan valmistaa nikkelijauheen, nikkelihydroksidin, nikkelikarbonaatin tai nikkelioksidin ja vetykloridin vesiliuoksen välisellä reaktiolla ja haihduttamalla vesi pois.
:Ni + Cl2 → NiCl2
:NiO + 2 HCl → NiCl2 + H2O

Nikkelikloridin tärkein käyttökohde on metallien päällystys korroosiolta suojaavalla nikkelikerroksella elektrolyysillä. Muita käyttökohteita ovat muiden nikkeliyhdisteiden, erityisesti katalyytteinä käytettävien kompleksien valmistus, nikkelikloridi-natriumparistot sekä kaasunaamareissa ammoniakkia sitovana aineena.

## Lähteet

## Aiheesta muualla
*ChemBlink: Nickel chloride 
*ChemBlink: Nickel(II) chloride hexahydrate 
*GuideChem: Nickel chloride tetrahydrate
JC's Girls

**JC's Girls** (lyhyesti **Jesus Christ's Girls**, tunnetaan myös **JC's Girls Girls Girls Ministry**) on evankeliskristillinen naisten järjestö Yhdysvalloissa, jonka jäsenet evankelioivat seksiteollisuuden naistyöntekijöille. Organisaatio tukee naisten toivetta jättää teollisuus. Organisaatio auttaa myös sekä naisia että miehiä etsimään ylipääsyä pornoriippuvuudesta.
HMS Ocean (1805)

**HMS Ocean** oli Britannian kuninkaallisen laivaston vuonna 1805 vesillelaskettu 98-tykkinen toisen luokan linjalaiva. Alus luokiteltiin 1. tammikuuta 1817 ensimmäisen luokan linjalaivaksi.

## Valmistus
Sir John Henslow'n suunnittelema alus tilattiin 4. toukokuuta 1797 Woolwichin telakalta, jossa sen vastaavana mestarina oli John Tovery heinäkuuhun 1801 ja sen jälkeen Edward Sison. Suunnitelma hyväksyttiin 21. kesäkuuta 1797, jolloin se siirrettiin omaksi luokakseen Dreadnought-luokasta. Köli laskettiin 1. lokakuuta 1792. Alus laskettiin vesille 24. lokakuuta 1805 ja valmistui takiloitavaksi ja varustettavaksi jo 10. joulukuuta 1801. Valmistuskustannukset olivat 90&nbsp;076 puntaa sisältäen varustamisen.
 
## Palvelus
Marraskuussa 1805 alus otettiin palvelukseen päällikkönään Francis Pender, jonka alaisuudessa se lähti 1806 Välimerelle. Vuonna 1807 alus oli Välimerellä Collingwoodin lippulaivana päällikkönään Richard Thomas. Alus poistettiin palveluksesta heinäkuussa 1809.

Alus oli tammikuusta 1811 huhtikuuhun 1812 Plymouthissa telakalla, jossa sille tehtiin pienehköjä korjauksia ja varustettiin. Telakoinnin kustannukset olivat 49&nbsp;622 puntaa. Alus palautettiin palvelukseen tammikuussa 1812 päällikkönään Robert Plampin ja lähti Välimerelle 17. huhtikuuta. Se poistettiin palveluksesta heinäkuussa 1814 ja siirrettiin reserviin Plymouthissa.

Alus luokiteltiin 1817 ensimmäisen luokan linjalaivaksi. Se muutettiin 1841 emälaivaksi ja romutettiin 1875. Aluksen keulakuva on museoitu Queensboroughiin Kentiin.
 
## Lähteet
*

### Viitteet
HMS Royal William (1833)

**HMS Royal William** oli Britannian kuninkaallisen laivaston vuonna 1833 vesillelaskettu Caledonia-luokan 120-tykkinen ensimmäisen luokan linjalaiva.

## Valmistus

Alus tilattiin 30. joulukuuta 1823 Pembroken telakalta, missä köli laskettiin lokakuussa 1825. Se laskettiin vesille 2. huhtikuuta 1833 ja valmistui 1834 Plymouthissa sijoitettuna reserviin. Valmistuskustannukset olivat 81&nbsp;255 puntaa.

## Palvelus
Palvelukseen alus otettiin 16. helmikuuta 1854 Plymouthin vartiolaivana ja kommodori Michael Seymourin lippulaivana päällikkönään John Kingcombe. Alus siirtyi helmikuussa 1855 kontra-amiraali Sir James Hanway Plumridgen lippulaivana Itämerelle, mistä se palasi Plymouthin vartiolaivaksi. Aluksen päällikkönä oli 16. kesäkuuta 1856 Frederick Hutton sen ollessa edelleen Plumridgen lippulaivana. Päällikkyyden vastaanotti 5. toukokuuta 1857 Woodford John Williams. Alus poistettiin palveluksesta 31. maaliskuuta 1859, jolloin sen tehtävät vartiolaivana vastaanotti *[[HMS Royal Adelaide]]*.

Alus muutettiin 1859–1860 89-tykkiseksi kaksikantiseksi potkuritaistelulaivaksi asentamalla alukselle Robert Napier & Sonsin höyrykone, joka tuotti 1&nbsp;763 ihp:ta mahdollistaen 10,58 solmun nopeuden. Muutostyö tilattiin 5. helmikuuta 1859 Devonportin telakalta, missä työ aloitettiin 21. maaliskuuta ja saatiin päätökseen 9. helmikuuta 1860.

Laivasto ei ottanut valmistunutta alusta enää palvelukseen, vaan se lainattiin marraskuussa 1884 Liverpool Roman Catholic Reformatory Societylle. Höyrykoneen poiston jälkeen alus saapui 30. elokuuta 1885 Liverpooliin, missä se nimettiin *Clarenceksi*. Alus tuhoutui tulipalossa 26. heinäkuuta 1899 Mersey-joella lähellä New Ferryä. Aluksen keulakuva on museoituna Devonportin telakalla.

## Lähteet
*

### Viitteet
Art Blakey’s Jazz Messengers with Thelonious Monk

**Art Blakey’s Jazz Messengers with Thelonious Monk** on yhdysvaltalaisen jazzmuusikon Art Blakeyn johtaman yhtyeen studioalbumi, joka julkaistiin vuonna 1958.

## Kappaleet
#
#
#
#
#
#

## Kokoonpano
*Art Blakey – rummut
*Thelonious Monk – piano
*Johnny Griffin – tenorisaksofoni
*Bill Hardman – trumpetti
*Spanky DeBrest – kontrabasso
Kai Bäckström

**Kai Bäckström** (s. 1979 Espoo) on suomenruotsalainen näyttelijä. Hän valmistui vuonna 2012 teatteritaiteen maisteriksi Teatterikorkeakoulusta. Hän on myös kauppatieteen maisteri (Hanken, 2007) ja opiskellut viestintää (Helsingin yliopisto, 2005).

Bäckström puhuu suomen ja ruotsin lisäksi englantia ja saksaa. Hän on näytellyt muun muassa Tampereen Teatterissa, Seinäjoen kaupunginteatterissa ja Unga Teaternissa sekä televisiosarjoissa *[[Korpelan kujanjuoksu]]*, *[[Roba]]*, *[[Hinnalla millä hyvänsä (televisiosarja)|Hinnalla millä hyvänsä]]*, *[[Pintaa syvemmältä]]* ja *[[Downshiftaajat]].*

## Lähteet
Rajoitettu rationaalisuus

**Rajoitettu rationaalisuus** (tai **rajoittunut rationaalisuus**, ) on käyttäytymistaloustieteessä yksilön päätöksentekoa kuvaava konsepti. Rajoitettu rationaalisuus tarkoittaa sitä, että ihmisen rationaalista eli optimaalista valintaa päätöksentekotilanteissa rajoittavat saatavilla olevan informaation rajallisuus, päätöksentekijän rajalliset kognitiiviset kyvyt sekä päätöksentekoon käytettävissä oleva rajoitettu aika. Inhimilliset taloudelliset toimijat voivat siis järkevistä pyrkimyksistään huolimatta olla monella tavalla rajoitetusti rationaalisia (katso prospektiteoria). Vaikka päätöksenteon kannalta kaikki tarpeellinen informaatio olisikin saatavilla, ei päätöksentekijällä välttämättä ole kapasiteettia prosessoida tätä informaatiota optimaalisen valinnan löytämiseksi.

Teorian isänä pidetään Herbert Simonia, joka esitti konseptin kirjassaan *Models of Man* vuonna 1957.

On oleellista havaita, ettei kyseessä ole varsinaisesti rationaalisuuden vastakohta. Siksi käsitettä ei tulekaan sekoittaa irrationaalisuuteen.

## Lähteet

## Kirjallisuutta
* 
* 
* 
* 
* 
* 
* 
* Simon, Herbert. 1957. A Behavioral Model of Rational Choice, teoksessa Models of Man, Social and Rational: Mathematical Essays on Rational Human Behavior in a Social Setting. New York, Wiley. 
*
Juraj Halenár

**Juraj Halenár** (28. kesäkuuta 1983 Trnava – 30. kesäkuuta 2018 Bratislava) oli slovakialainen jalkapalloilija, pelipaikaltaan hyökkääjä.

Hän aloitti uransa FK Lokomotíva Trnavassa. Vuonna 2001 hän siirtyi FK Inter Bratislavaan. Heinäkuussa 2005 hän siirtyi FC Artmedia Petržalkaan. Ensimmäisessä osaottelussa Mestarien liigan kauden 2005–2006 toisen karsintakierroksen Celtic FC:tä vastaan hän teki kolme maalia (Artmedia voitti 5–0). Toinen osaottelu loppui Celticin voittoon 4–0, niinpä Artmedia eteni kolmannelle karsintakierrokselle.

Syyskuussa 2008 Halenár siirtyi ŠK Slovan Bratislavaan. 10. elokuuta 2014 hän rikkoi Róbert Semeníkin Slovakian liigan maaliennätyksen. Tammikuussa 2015 hän teki puolentoista vuoden sopimuksen Nyíregyháza Spartacus FC:n kanssa. Heinäkuussa 2015 hän siirtyi SK Sigma Olomouciin ja jo joulukuussa 2015 hän jätti seuran. Helmikuussa 2016 hän siirtyi Iskra Borčiceen ja jo huhtikuussa 2016 hän jätti seuran. Elokuussa 2016 hän siirtyi Artmediaan. Tammikuussa 2017 hän siirtyi SV Gaflenziin.

Vuonna 2002 hän saavutti pronssia alle 19-vuotiaiden Euroopan-mestaruuskilpailussa. Slovakian maajoukkuedebyyttinsä hän teki 17. marraskuuta 2007 Tšekkiä vastaan.

1. tammikuuta 2014 Halenár sai tyttöystävänsä Romana Procházkován kanssa heidän poikansa Nicolaksen.

30. kesäkuuta 2018 hänen ruumiinsa löydettiin puistosta Bratislavassa.

## Lähteet
* Profiili National Football Teams-sivustolla 
* Profiili Soccerway-sivustolla 
### Viitteet
Formula Cafe

**Formula Cafe** oli suomalainen viihde-ohjelma, jota esitettiin lauantaisin MTV3-kanavalla vuonna 2001. Ohjelmaa esitettiin suorana Helsingin ravintola Highlightista, ja sen vieraana oli silloisia julkisuuden henkilöitä. Ohjelmaa juonsi Petteri Ahomaa ja musiikista vastasi Ile Kallion housebandi.

## Jaksot

## Lähteet

## Aiheesta muualla
*
Mischmetalli

**Mischmetalli** (saksan kielestä: *Mischmetall* – sekoitettu metalli) on harvinaisten maametallien metalliseos. Tyypillinen koostumus on noin 50&nbsp;% ceriumia ja 25&nbsp;% lantaania, sekä jonkin verran neodyymiä ja praseodyymiä sekä muita lantanoideja. Sen tavallisin käyttötarkoitus on kipinän iskeminen sytyttimissä. Koska pelkästään harvinaisista maametalleista koostuva sytyttimen raapaisukivi olisi liian pehmeä, siihen sekoitetaan myös rautaoksidia ja magnesiumoksidia, jolloin siitä saadaan ferroceriumina tunnettua materiaalia.

Mischmetalli on yleisin sekoitus harvinaisia maametalleja ja se muodostaa pohjan niiden käytölle teollisuudessa. Sitä on valmiiksi saatavilla raaka-ainemarkkinoilta, tosin sillä ei käydä kauppaa useimmissa raaka-ainepörsseissä. Sen tarkka koostumus voi vaihdella. Varsinkin neodyymimagneettien yleistyttyä neodyymin hinta on noussut, jolloin sitä on erotettu mischmetallista erikseen talteen. Tällä ei ole mischmetallin sovelluksissa juurikaan merkitystä, koska kevyempien lantanoidien metallurgiset ominaisuudet ovat hyvin samankaltaiset kuin jäljelle jäävien ainesosienkin.

Ensimmäisenä mischmetallia valmisti Carl Auer von Welsbach, joka tutki harvinaisten maametallien hyödyntämistä teknisissä laitteissa. Sitä on joskus kutsuttu myös *Auerin metalliksi*. Mischmetallia voidaan valmistaa monatsiitti- ja bastnäsiitti-mineraaleista. Näistä mineraaleista erotettiin 1800-luvun lopulla toriumia Auerin keksimiä kaasuvalon hehkusukkia varten, joten jäljelle jääneelle seokselle yritettiin myös keksiä käyttöä.

## Lähteet

## Aiheesta muualla
* The Wooden Periodic Table Table – Mischmetal 
* Encyclopædia Britannica: Misch metal
Helix-sumu

**Helix-sumu** eli **NGC 7293** on suuri planetaarinen sumu. Helix-sumu on yksi lähimmistä ja näyttävimmistä planetaarisista sumuista. Se sijaitsee Vesimiehen tähdistössä, noin 700 valovuoden etäisyydellä Maasta. Sumu on syntynyt noin Auringon kokoisen tähden elinkaaren lopussa tähden puhallettua ulkokuorensa avaruuteen.

Teleskoopeilla otetuissa kuvissa Helix muistuttaa silmää, ja sitä kutsutaankin joskus ”jumalan silmäksi”.

## Lähteet

## Aiheesta muualla
Olavi Perilä

**Olavi Perilä** (21. toukokuuta 1927 Sippola – 27. syyskuuta 2001 Espoo) oli suomalainen tekniikantutkija ja professori. Hän oli Teknillisen korkeakoulun (TKK) graafisen tekniikan professori 1970–1981 ja vararehtori 1976–1979.

Perilä kirjoitti ylioppilaaksi Kouvolan lyseosta vuonna 1945, valmistui diplomi-insinööriksi Teknillisestä korkeakoulusta 1949 ja väitteli tekniikan tohtoriksi 1956. Hän työskenteli TKK:lla assistenttina vuosina 1950–1960 ja oli puukemian dosenttina vuosina 1961–1969. Graafinen Keskusliitto palkkasi Perilän vuonna 1960 johtamaan ja suunnittelemaan graafisen tekniikan tutkimusta, ja hän perusti VTT:n yhteyteen Graafisen Tutkimuslaitoksen sekä vuonna 1964 VTT:n graafisen laboratorion. Vuonna 1967 VTT:n graafinen laboratorio ja tutkimuslaitos siirtyivät Espoon Otaniemeen, johon samalla perustettiin niiden kanssa toiminut TKK:n oma graafinen laboratorio ja professuuri. Perilä hoiti alkuun 2/3 professuurista ja tekniikan lisensiaatti Simo Karttunen 1/3, kunnes Perilä vuonna 1970 nimitettiin VTT:n graafisen tekniikan professoriksi. Hän siirtyi vuonna 1981 Valtion painatuskeskuksen ylijohtajaksi. Kun Valtion painatuskeskus 1989 muutettiin liikelaitokseksi, ylijohtajasta tuli toimitusjohtaja. Perilä jäi eläkkeelle tästä tehtävästä vuonna 1991.

## Kunnianosoitukset
* Sanomalehdistön kunniamitali 1978 
* Suomen Teknillisen Seuran STS korkein ansiomerkki plaketti 1983.

## Lähteet
Kento Momota

**Kento Momota** (, s. 1. syyskuuta 1994 Kagawan prefektuuri) on japanilainen sulkapalloilija. Vasenkätinen Momota on 174 senttimetriä pitkä ja painaa 70 kilogrammaa. Hän ylsi maailmanrankingissa  ensi kertaa sijalle yksi syyskuussa 2018.

Momota voitti vuonna 2012 nuorten MM-kultaa kaksinpelissä ja joukkuekilpailussa. Vuotta aiemmin hän saavutti kaksinpelin nuorten MM-pronssia. Vuoden 2015 MM-kilpailuista Jakartasta Momota saavutti pronssia miesten kaksinpelistä. Vuosina 2018 ja 2019 hän voitti kaksinpelissä maailmanmestaruuden. Vuonna 2014 hän voitti Japanin joukkueen kanssa Thomas Cupin. 

Vuonna 2015 Momota voitti sekä Indonesian että Singaporen avoimen turnauksen.

## Lähteet
Yökylässä Maria Veitola

**Yökylässä Maria Veitola** on suomalainen dokumentaarinen tositelevisiosarja, jonka ensimmäinen tuotantokausi esitettiin MTV3-kanavalla syys–marraskuussa 2015. Sarjassa toimittaja Maria Veitola vierailee kahden päivän ja yhden yön ajan tunnettujen suomalaisten kodeissa. Osan tapahtumista vieraiden luona Veitola tallentaa kamerallaan itse.

Ohjelman toinen tuotantokausi esitettiin MTV3-kanavalla keväällä 2017, kolmas keväällä 2018, neljäs keväällä 2019, viides syksyllä 2019, kuudes syksyllä 2020, seitsemäs syksyllä 2021, kahdeksas keväällä 2023 ja yhdeksäs keväällä 2024. Ohjelma on voittanut kuudesti parhaan keskusteluohjelman Kultaisen Venlan vuosina 2015–2021.

Ohjelman spin-off *[[Vuoroin vieraissa, Maria Veitola]]* alkoi lokakuussa 2022.

## Jaksot
### Ensimmäinen kausi

### Toinen kausi

### Kolmas kausi

### Neljäs kausi

### Viides kausi

### Kuudes kausi

### Seitsemäs kausi

### Kahdeksas kausi

### Yhdeksäs kausi

## Lähteet

## Aiheesta muualla
*
Todistettavasti syyllinen (6. tuotantokausi)

Televisiosarjan **[[Todistettavasti syyllinen]] kuudes tuotantokausi** alkoi CBS-kanavalla Yhdysvalloissa 28. syyskuuta 2008. Kausi päättyi kanavalla 10. toukokuuta 2009. Suomessa kausi esitettiin tauon jälkeen 3. maaliskuuta 2009 alkaen. Rikossarjan kuudes kausi sisältää 23 jaksoa.

## Jaksot
Sinclair McKay

**Sinclair McKay** on kirjailija, joka on kirjoittanut Bletchley Parkista, Hammer Film Productionsin elokuvista, vaeltelusta ajanvietteenä ja James Bond -elokuvista. McKay kirjoittaa säännöllisesti The Daily Telegraphiin, The Spectatoriin ja The Wall Street Journaliin. Hän on myös Encore-kirjallisuuspalkinnon tuomari.

## Teoksia

McKayn teoksia:

* *A thing of unspeakable horror – the history of Hammer films* (Aurum, 2007)
* *The man with the golden touch – how the Bond films conquered the world* (Aurum, 2008)
* *The secret life of Bletchley Park – the history of the wartime codebreaking centre by the men and women who were there* (Aurum, 2010)
* *Ramble on – the story of our love for walking Britain* (Fourth Estate, 2012)
* *The secret listeners – how the Y service intercepted German codes for Bletchley Park* (Aurum, 2012)
* *The secret lives of codebreakers – the men and women who cracked the Enigma code at Bletchley Park* (Plume, 2012)
* *The lost world of Bletchley Park – an illustrated history of the wartime codebreaking centre* (Aurum, 2013)
* *The Secret Listeners – the men and women posted across the world to intercept the German codes for Bletchley Park* (Aurum, 2013)
* *Dunkirk – from disaster to deliverance – testimonies of the last survivors* (Aurum, 2014)
* *The secret life of Fighter Command – the men and women who beat the Luftwaffe* (Aurum, 2015)

## Lähteet
Simo Karttunen

**Simo Karttunen** (22. tammikuuta 1939 Kymi – 17. heinäkuuta 2010 Helsinki)

Karttunen väitteli tekniikan tohtoriksi Teknillisen korkeakoulun puunjalostusosastolta. Tohtoriksi väiteltyään hän toimi jonkin aikaa tutkijana Saksassa FOGRA-tutkimuslaitoksessa, mutta pääosan urastaan hän toimi Valtion teknillisen tutkimuskeskuksen (VTT) graafisen laboratorion johtajana vuodesta 1970. 1991–1993 hän oli graafisen tekniikan professorina Tukholman Kungliga Tekniska Högskolanissa ja sen jälkeen VTT:llä tutkimusprofessorina eläkkeelle jääntiin saakka.

## Kunnianosoitukset
*Suomen Valkoisen Ruusun ritarikunnan ensimmäisen luokan ritarimerkki

## Lähteet
Kris Marshall

**Kristopher "Kris" Marshall** (s. 1. huhtikuuta 1973, Malmesbury, Wiltshire, Yhdistynyt kuningaskunta) on brittiläinen näyttelijä. Hänet tunnetaan parhaiten sarjasta ''Murha'' ''paratiisissa'', jossa hän näytteli pääosassa rikoskomisario Humphrey Goodmania vuosina 2014–2017.

Hän on näytellyt myös muun muassa TV-sarjoissa *[[Minun perheeni]]*, *[[Murder City]]* ja *[[Citizen Khan]]*. Lisäksi hän on näytellyt elokuvissa *[[A Few Best Men]]* ja *[[Rakkautta vain (elokuva)|Rakkautta vain]]*.

## Lähteet
Barbara Dennerlein

**Barbara Dennerlein** (s. 1964 München) on saksalainen jazz-, post-bop- ja hard bop -urkuri. Dennerlein on tunnettu etenkin taitavasta jalkiotyöskentelystään Hammond-uruilla. Hänet on valittu *[[Down Beat]]* -jazzlehden lukijaäänestyksessä useina vuosina maailman parhaaksi sähköurkuriksi.

Suomessa Dennerlein on vieraillut Pori Jazz -festivaaleilla trioineen 1992, Keitelejazzissa 1997, Oulun Elojazzissa 2015 ja Lahden urkuviikolla 2017.

## Diskografia
### Albumit

* *[[Jazz Live]]* (1983)
* *[[Orgelspiele]]* (1984)
* *[[Bebab]]* (1985)
* *[[Days of Wine and Roses (Barbara Dennerleinin albumi)|Days of Wine and Roses]]* (1986)
* *[[Tribute to Charlie]]* (1987)
* *[[Straight Ahead]]* ja *[[Barbara Dennerlein Plays Classics]]* (1988)
* *[[Live on Tour!]]* (1989)
* *[[Hot Stuff]]* ja *[[Barbara Dennerlein Duo]]* (1990)
* *[[(Friedrich Gulda) Mozart No End]]* (1991)
* *[[That's Me (Barbara Dennerleinin albumi)|That's Me]]* ja *[[Solo (Barbara Dennerleinin albumi)|Solo]]* (1992)
* *[[Take Off!]]* (1995)
* *[[Junkanoo (Barbara Dennerleinin albumi)|Junkanoo]]* (1997)
* *[[Outshipped]]* (1999)
* *[[Love Letters (Barbara Dennerleinin albumi)|Love Letters]]* (2001) 
* *[[Spiritual Movement No. 1]]* (2002)
* *[[In a Silent Mood]]* (2004)
* *[[It's Magic]]* (2005)
* *[[The Best of Barbara Dennerlein]]* (2006)
* *[[Change of Pace]]* (2007)
* *[[Spiritual Movement No. 2]]* (2008)
* *[[Bebabaloo]]* (2010)
* *[[Spiritual Movement No. 3]]* (2012)
* *[[Studiokonzert]]* (2015)
* *[[Christmas Soul]]* (2015)
* *[[My Moments]]* (2016)

## Lähteet

## Aiheesta muualla
*Viralliset kotisivut
Perko

**Perko** on seuraavien henkilöiden sukunimi:

* Aapo Perko (1924–2021), suomalainen kuulantyöntäjä
* Aarni Perko (1933–2017), suomalainen matemaatikko, professori
* Jukka Perko (s. 1968), suomalainen jazzmuusikko
* Rok Perko (s. 1985), slovenialainen alppihiihtäjä
* Touko Perko (1941–2025), suomalainen tutkija ja tietokirjailija
Maggotbox

**Maggotbox** on horror punk -yhtye Scarecrow’n 31. lokakuuta 2015 julkaistu kokoelma-albumi. Levy sisältää 50 kappaletta vuosilta 2000–2015.

Albumi sisältää kolmen uuden kappaleen lisäksi paljon ennenjulkaisematonta materiaalia ja vinyylijulkaisujen lisäkappaleita, jotka ovat ensimmäistä kertaa CD:llä. Mukana on myös demokappaleita.

## Kappaleet
Kaikki kappaleet kirjoittanut Jack 13, ellei toisin mainittu.

### CD 1
# Modulok (uusi)
# Ironfistfuck (uusi)
# Black Sunday (Fallout) (uusi)
# Wizard of Gore 2015
# Jesus, Lucifer and Me (ensimmäistä kertaa CD:llä)
# Mutilated Sweet Heart
# Skullfuckers (säv. Ruho ja Jack 13)
# Flesheaters Superstars
# Undead Nazi Bastard(säv. Ruho ja Jack 13)
# Morgue Wedding
# London After Midnight
# Gasmask Girl
# Zombies
# Dead and Happy
# Revenge
# Murder
# Crematory (säv. Grim. Sanat. Jack 13)
# Don’t Open the Cemetary Gates
# Re-Animator (ensimmäistä kertaa CD:llä)
# Zombie -Go Go Coctail- (ensimmäistä kertaa CD:llä)
# Poison Gas
# Black Bullet (säv. Ruho ja Jack 13)
# Nightride on the Cemetary
# Spider Inc.
# Earth Is Dead

### CD 2
# Dr. Phibes / Son of Satan (ensimmäistä kertaa CD:llä)
# My Name Is Kill (ennenjulkaisematon, säv. Grim)
# Doom Mistress (Flesheaters III -piiloraita, säv. Grim))
# Frankenstein (ennenjulkaisematon)
# Nightmare Land (ennenjulkaisematon)
# Apocalypse (ensimmäistä kertaa CD:llä)
# Nightmary (ennenjulkaisematon)
# Sex, Drugs and Killer Klowns (ennenjulkaisematon, säv. Ruho & Jack 13)
# Umbrella (Biohazard Fuckers)
# Faceless (ennenjulkaisematon)
# Hunters in the Night
# Room 302 / Maniac Coroner
# Leave Behind
# Parasite
# Ghostrider
# Classic
# Black Cat
# Blackwidow (ennenjulkaisematon)
# Tv Brain (ensimmäistä kertaa CD:llä)
# Return To / Nuke Em High (ensimmäistä kertaa CD:llä, säv. Ruho & Jack 13)
# Killer Must Kill Again (Demo)
# Dead For You (Demo)
# Halloween Night (Demo)
# You Are Dead (ensimmäistä kertaa CD:llä)
# Good Night (Outro)

## Tuotanto
* J. Loikas – masteroija
* Skullfuckers Art – kannet

## Aiheesta muualla
* Scarecrow : MaggotBox 2000-2015 Discogs 
* Yhtyeen viralliset sivut  
* Scarecrow Facebook
* Scarecrow Soundcloud
Harry Bosch

**Rikostutkija Hieronymus ”Harry” Bosch** on kirjailija Michael Connellyn luoma kuvitteellinen henkilöhahmo. Bosch on ammatiltaan poliisi ja työskentelee LAPD:ssa. Bosch esiintyy Connellyn romaaneissa sekä Connellyn käsikirjoittamassa televisiosarjassa *[[Bosch (televisiosarja)|Bosch]]*. Nimen romaanihenkilölleen Connelly poimi hollantilaiselta renessanssiajan taidemaalarilta Hieronymus Boschilta.

Ensimmäinen Bosch-kirja *The Black Echo* voitti ilmestymisvuonnaan Edgar-palkinnon vuoden parhaana rikosromaanina.

## Romaanit

Bosch esiintyy 22:ssa Connellyn romaanissa:

*1.	The Black Echo (1992, suom. Tunnelirotta) 	
*2.	The Black Ice (1993)	
*3.	The Concrete Blonde (1994) (Betoniblondi)	
*4.	The Last Coyote (1995)	
*5.	Trunk Music (1997) (Yöihmisiä)	
*6.	Angels Flight (1999) (Enkelten portaat)	
*7.	A Darkness More Than Night (2001) (Mustempi kuin yö)	
*8.	City of Bones (2002) (Luukaupunki)	
*9.	Lost Light (2003) (Kadonnut valo)	
*10.	The Narrows (2004) (Kuilun partaalla)	
*11.	The Closers (2005) (Avoin ja ratkaisematon)	
*12.	Echo Park (2006) (Sokkelokuja)	
*13.	The Overlook (2007) (Musta kaupunki)	
*14.	9 Dragons (2009) (Lohikäärmeen merkki)	
*15.	The Drop (2011) (Luottamuksen hinta)	
*16.	The Black Box (2012) (Musta laatikko)	
*17.	The Burning Room (2014) (Palava huone)	
*18.	The Crossing (2015) (Risteyskohta)
*19.	The Wrong Side of Goodbye (2016) (Julmat jäähyväiset)
*20.	Two Kinds of Truth (2017) (Kaksi totuutta)
*21.	Dark Sacred Night (2018) (Yön pimein hetki)
*22.	The Night Fire (2019) (Yön liekit)

## Televisiosarja

Bosch-kirjojen pohjalta on tehty televisiosarja *[[Bosch (televisiosarja)|Bosch]]*, jossa Boschia näyttelee Titus Welliver. Welliver oli Connellyn ehdotus pääosan esittäjäksi. Sarjan juonet ja johtolangat perustuvat useisiin eri teoksiin. Connelly on ollut käsikirjoittamassa sarjaa. Yhdysvalloissa sarjaa esittää TV-kanava Amazon Prime. MTV3 aloitti sarjan esittämisen Suomessa 13. lokakuuta 2015 kello 21.
Aurinkovuori

**Aurinkovuori** on Asikkalassa Päijät-Hämeessä sijaitseva toiseen Salpausselkään kuuluva harjumuodostuma, joka on korkeimmillaan noin 80 metriä Päijänteen ja Vesijärven pintojen korkeudesta.

## Kasvillisuus ja eläimistö
Aurinkovuorella on muun muassa muinaisrantoja sekä jyrkkiä rinteitä. Aurinkovuoren puusto on pääasiassa mäntyä, mutta lehtipuita, kuusia ja puolilehtojakin löytyy. Näin ollen kasvilajeja löytyy runsaasti, esimerkiksi harvinaista alppivuokkoa esiintyy Aurinkovuorella. Aurinkovuori onkin kasvistollisesti monipuolisimpia harjuja Hämeessä. Lintulajeista muun muassa kehrääjiä sekä pikkulepinkäisiä esiintyy Aurinkovuorella.

## Retkeilymahdollisuudet
Aurinkovuoren ulkoilualueella on yhteensä viisi eripituista ulkoilureittiä. Näistä 3 ja 7,5 kilometrin reitit ovat valaistuja kun taas 10, 12 ja 15 kilometrin reitit ovat valaisemattomia. 3 kilometrin reitillä on mahdollista pysähtyä näköalapaikalle, josta on kaunis näkymä Päijänteelle. Reitillä on mahdollista vierailla myös Asikkalan Tallukkajalkojen pystyttämällä laavulla, joka valmistui vuonna 2001. Myös Aurinko-Ilves-reitti kulkee Aurinkovuoren kautta.

## Lähteet
Víctor García

**Víctor García** 

* Víctor García (lentopalloilija)
* Víctor García (moottoriurheilija)
* Víctor García (yleisurheilija)
Ruutulippu (kirjasarja)

**Ruutulippu – moottoriurheilun vuosi** oli 1992–2011 ilmestynyt vuosittainen moottoriurheiluaiheinen kirja. Kirjan päätoimittajana toimi Matti Kyllönen. Ruutulippu oli myös 1990–2007 esitetty tv-ohjelma.

## Ruutulippu kirjat

#### DVD-levyt

Kirjan mukana tuli DVD-levy vuosina 2009-2011. Lista mitä DVD:t sisältää.

* 2009: Ruutulippu-ohjelman parhaita paloja vuosilta 1990-1991, Jyväskylän suurajot 1980.
* 2010: Ruutulippu-ohjelman parhaita paloja vuosilta 1990-1991, Jyväskylän suurajot 1981.
* 2011: Ruutulippu-ohjelman parhaita paloja vuosilta 1990-1996, Jyväskylän suurajot 1982. Kirjan kannessa myös Ruutulippu 20 vuotta.

## Lähteet
*
*Helmet.fi |  Ruutulippu
Bataclan

**Bataclan** on teatteri Pariisissa osoitteessa 50 boulevard Voltaire 11. arrondissementissa. Sen on suunnitellut arkkitehti Charles Duval, ja se on valmistunut vuonna 1864. Nimi viittaa Jacques Offenbachin oopperaan *Ba-Ta-Clan*.

## Historiaa
Bataclan-sali on jo alun alkaen rakennettu teatteriksi ja konserttisaliksi, mutta siinä on välillä ollut elokuvateatterikin. 1970-luvulla se muuttui rock-konserttien pitopaikaksi, jossa on esiintynyt tunnettuja nimiä, kuten Prince, Metallica ja Oasis. Myös suomalaisia on siellä esiintynyt: HIM, Tarja Turunen, Sonata Arctica ja 6. marraskuuta 2015 Children of Bodom. Konserttisali oli juutalaisveljesten omistuksessa vuosikymmeniä, mutta he myivät sen pois syksyllä 2015. 

## Uhkaukset
Vuonna 2008 sali oli pommiuhkauksen kohteena, ja vuonna 2011 Egyptissä tehdyn iskun vuoksi pidätetty belgialainen terroristi kertoi suunnitelleensa iskua Bataclaniinkin.

## Vuoden 2015 terrori-isku

Teatterissa tapahtui 13. marraskuuta 2015 terrori-isku, joka kuului laajempaan samaan aikaan tehtyyn terrori-iskujen sarjaan. Iskussa surmattiin noin 100 ihmistä. Teatterissa soitti iskun alkaessa yhdysvaltalainen Eagles of Death Metal -yhtye, joka selviytyi vahingoittumattomana. Hyökkäys Bataclaniin oli pahin Pariisin marraskuun 2015 terrori-iskuista. Kolme aseistettua hyökkääjää iski Bataclanin 1500-paikkaiseen konserttisaliin, joka oli tuona iltana loppuunmyyty. Osa katsojista pääsi pakoon salin sivuovien kautta, ja kymmenet ihmiset onnistuivat kiipeämään turvaan rakennuksen katolle. Osa piiloutui, toiset taas näyttelivät kuollutta, jotta eivät olisi kiinnittäneet terroristien huomiota. Silminnäkijöiden mukaan hyökkääjät karjuivat “Allāhu akbar” (Jumala on suurin) ja syyttivät Hollandea Ranskan sotilaallisesta väliintulosta Syyriassa. Terroristit pitivät Bataclania hallussaan yli kaksi tuntia, ottivat panttivankeja ja tappoivat ihmisiä umpimähkään. Sitten Ranskan turvallisuusjoukot hyökkäsivät rakennukseen. Kaksi hyökkääjistä räjäytti räjähdevyönsä, ja kolmannen hyökkääjän vyö räjähti, kun siihen osui poliisin luoteja.

Teatterin on arveltu valikoituneen islamistien uhkausten ja vuoden 2015 iskun kohteeksi siksi, että se on ollut juutalaisomistuksessa ja koska siellä järjestettiin vuosina 2006–2008 Israelin rajaviranomaisten toimintaa tukevan ranskalaisen juutalaisjärjestön hyväntekeväisyystapahtumia. Lisäksi iskun aikana soittanut Eagles of Death Metal oli esiintynyt kesällä 2015 Israelissa.

## Lähteet

## Aiheesta muualla

*Teatterin sivusto  (Sivusto tilapäisesti toimimaton)
Mannerkorpi

**Mannerkorpi** on seuraavien suomalaisten henkilöiden nimi:

* Juha Mannerkorpi (1915–1980), kirjailija, suomentaja
* Jukka Mannerkorpi (1944–2012), suomentaja, gastronomi
* Kalle Heikki Mannerkorpi (e. *Mohell*, 1885–1966), kirkkoherra ja kirjailija
* Matti Mannerkorpi (1930–2018), kehitysyhteistyöneuvos.
Veli Tuomas-Kettunen

**Veli Tuomas-Kettunen** (12. elokuuta 1932 Suomussalmi – 11. elokuuta 2015 Lahti) oli suomalainen näyttelijä, lavastaja, ohjaaja ja kuvataiteilija. Hän kävi Suomen teatterikoulun ja toimi sen jälkeen teattereissa eri puolilla Suomea ja oli perustamassa Poriin Vihreää Teatteria. Hän lavasti myös elokuvia, kuten Edvin Laineen *[[Akseli ja Elina]]* ja *[[Pohjantähti (elokuva)|Pohjantähti]]* sekä Mikko Niskasen *[[Elämän vonkamies]]*.

Hänen merkittävimpiin televisio- ja elokuvarooleihin kuuluu Artturi Rimmisen rooli vuoden 1973 televisiosarjassa *[[Mustat ja punaiset vuodet]]*.

## Lähteet

## Aiheesta muualla
*
Jukka Mannerkorpi

**Jukka Mannerkorpi** (19. heinäkuuta 1944 Savonlinna – 20. toukokuuta 2012 Luxemburg) oli suomentaja ja gastronomi. Hän suomensi ranskankielistä kirjallisuutta ja kirjoitti ruoka-aiheisia kolumneja ''Helsingin Sanomiin'' ja Alkon ''Etiketti''-lehteen.

Mannerkorven suomennostuotantoon kuuluu useita merkittäviä ranskankielisiä teoksia, kuten Louis-Ferdinand Célinen *[[Niin kauas kuin yötä riittää]]*, Jean Anthelme Brillat-Savarinin *Maun fysiologia* sekä useita Claude Simonin teoksia. Lisäksi hän uudisti isänsä Juha Mannerkorven suomennoksen Albert Camus'n *[[Rutto (romaani)|Rutosta]]*. Hän myös kirjoitti itse muutamia ruoka-aiheisia kirjoja. 

Mannerkorpi työskenteli EU-kääntäjänä. Hän kuoli sydänleikkauksen komplikaatioihin Luxemburgissa.

## Teokset
* *Dionysoksen jäljillä : ranskalaista ruokakulttuuria*, kuvat Hannu Väisänen. Otava, 1990 
* *Makuhermolla*, WSOY, 1998. 
* *Suun huvituksia*, WSOY, 2004. (Osa kirjoituksista julkaistu aiemmin Helsingin Sanomissa). 

## Lähteet